سعودی جارحیت میں یمن کی بنیادی تنصیبات کو اربوں ڈالر کا نقصان پہنچا ہے

یمن کے امور میں اقوام متحدہ کے سیکریٹری جنرل کے نمائندے نے نیویارک میں عرب لیگ کے سیکریٹری جنرل سے ملاقات اور گفتگو کی ہے۔

خبر کا کوڈ: ۴۲۳۴۵۲

تاریخ: ۲۵ آذر ۲۰۱۶ - ۲۰:۲۵

رسا نیوز ایجنسی کی رپورٹ کے مطابق یمن کے امور میں اقوام متحدہ کے سیکریٹری جنرل بان کی مون کے نمائندے اسماعیل ولد شیخ نے اقوام متحدہ کی جنرل اسمبلی کے اجلاس کے موقع پر عرب لیگ کے سیکریٹری جنرل احمد ابوالغیط سے ملاقات کی اور یمن کے حالات پر تبادلہ خیال کیا ۔

عرب لیگ کے سیکریٹریٹ نے ایک بیان میں کہا ہے کہ ولد شیخ اور ابوالغیط کے درمیان ہونے والی ملاقات میں بحران یمن کے سیاسی راہ حل کے حصول کے لئے یمن کے متصادم فریقوں سے ولد شیخ کے رابطوں کے بارے میں تبادلہ خیال کیا گیا ۔

احمد ابوالغیط نے اس ملاقات میں یمن کے سلسلے میں عرب لیگ کا موقف برقرار رہنے اور کوئی بھی راہ حل یمن کے قومی مذاکرات کی بنیاد پر مبنی ہونے پر تاکید کی ۔

یمن امن مذاکرات کا پچھلا دور کویت میں انجام پایا تھا تاہم فریقین کے درمیان اختلافات کے باعث مذاکرات کسی نتیجے پر پہنچے بغیر ختم ہوگئے تھے ۔

اقوام متحدہ کی رپورٹ کے مطابق یمن پر سعودی اتحاد کے حملوں کی وجہ سے گذشتہ ڈیڑھ برسوں کے دوران چار ہزار عام شہریوں سمیت دس ہزار افراد جاں بحق ہوچکے ہیں اور اس ملک کی بنیادی تنصیبات کو اربوں ڈالر کا نقصان پہنچا ہے ۔

سعودی عرب کے ان حملوں کا مقصد یمن کے مفرور و مستعفی صدر منصورہادی کو اقتدار میں واپس لانا ہے ۔

منصور ہادی علی عبداللہ صالح کی حکومت گرنے کے بعد سعودی عرب اورامریکہ کی حمایت سے اقتدار تک پہنچے تھے ۔/۹۸۹/ف۹۴۰/